CELEX: 62013CN0292
Language: bg
Date: 2013-05-27 00:00:00
Title: Дело C-292/13 P: Жалба, подадена на 27 май 2013 г. от Fabryka Łożysk Tocznych-Kraśnik S.A. срещу решението, постановено от Общия съд на 22 март 2013 г. по дело T-571/10, Fabryka Łożysk Tocznych-Kraśnik S.A./Служба за хармонизация във вътрешния пазар (марки, дизайни и модели) — Impexmetal

27.7.2013   
            
            
               BG
            
            
               Официален вестник на Европейския съюз
            
            
               C 215/11
            
         Жалба, подадена на 27 май 2013 г. от Fabryka Łożysk Tocznych-Kraśnik S.A. срещу решението, постановено от Общия съд на 22 март 2013 г. по дело T-571/10, Fabryka Łożysk Tocznych-Kraśnik S.A./Служба за хармонизация във вътрешния пазар (марки, дизайни и модели) — Impexmetal
   (Дело C-292/13 P)
   2013/C 215/14
   Език на производството: полски
   
      Страни
   
   
      Жалбоподател: Fabryka Łożysk Tocznych-Kraśnik S.A. (представител: P. Borowski, Rechtsanwalt)
   
      Друга страна в производството: Служба за хармонизация във вътрешния пазар (марки, дизайни и модели), Impexmetal S.A.
   
      Искания на жалбоподателя
   
   
               —
            
            
               да се отмени изцяло съдебното решение и да се уважи изцяло жалбата от 16 декември 2010 г., като се отмени решението на първи апелативен състав на СХВП от 6 октомври 2010 г.,
            
         
               —
            
            
               при условията на евентуалност, да се отмени изцяло съдебното решение и делото да бъде върнато на Общия съд за ново разглеждане,
            
         
               —
            
            
               да се осъдят другите страни в производството да заплатят разноските, включително направените от жалбоподателя разноски в производството пред апелативния състав и пред отдела по споровете на СХВП, както и в производството пред Общия съд.
            
         
      Правни основания и основни доводи
   
   Жалбоподателят упреква Общия съд, че е нарушил член 8, параграф 1, буква б) от Регламент № 207/2009, тъй като е приложил този член към фактическа обстановка, която не попада в приложното поле на тази норма.
   Според жалбоподателя в резултат от неправилното прилагане на цитираната разпоредба Общият съд погрешно приел, че знакът на жалбоподателя е сходен с по-ранната фигуративна марка на Общността на встъпилата страна и следователно се създава опасност от объркване в съзнанието на обществеността. Общият съд не отчел, че
   
               —
            
            
               сходството между знаците не дава основание да се счита, че то води до вероятност от объркване,
            
         
               —
            
            
               знакът на жалбоподателя е част от неговата фирма, използвана много преди да бъде подадена заявката,
            
         
               —
            
            
               този знак бил исторически обоснован знак на жалбоподателя,
            
         
               —
            
            
               посочените знаци съществували дълго и безконфликтно на един и същи пазар.